**«Երփներանգ գլխարկով կինը»** (անգլ.՝ Woman with Flowered Hat), ամերիկացի նկարիչ Ռոյ Լիխտենշտայնի՝ փոփ-արտ ոճով արված նկարը։ Ստեղծվել է 1963 թվականին։ Այն ստեղծվել է կտավի վրա «Մագնա» ակրիլային ներկով։ 2013 թվականի մայիսին այն վաճառվել է Լիխտենշտայնի ստեղծագործությունների համար ռեկորդային գնով։ Ստեղծագործության հիմքը Պաբլո Պիկասոյի «Դորա Մաար» դիմանկարն է։

Պատմություն
-----------

Ռոյ Լիխտենշտայնը 1967 թվականին
Պիկասոն նկարել է իր սիրուհի Դորա Մաարի մի քանի դիմանկար, որոնցում նրա դեմքը աղավաղված է այնպես, ինչպես Լիխտենշտայնի նկարում։ Նման դիմանկարները նրա ավելի վաղ կուբիստական ստեղծագործությունների մասնատված ձևերի էքսպրեսիոնիստական զարգացում էին։ Պիկասոյի՝ 1941 թվականի նկարը՝ «Դորա Մաարը կատվի հետ», 2006 թվականին աճուրդի է հանվել 95 216 000 դոլարով։

Լիխտենշտայնն ուղղակիորեն օգտագործել է Մարթոն Նեյմանի ընտանեկան հավաքածուից Մաարի 1939-1940 թվականների դիմանկարը` որպես «Երփներանգ գլխարկով կինը» նկարի մոդել։ Նեյմանն ինքն է ուղարկել դիմանկարի վերարտադրությունը Լիխտենշտեյնին՝ տեսնելով Պիկասոյի նկարի նրա վաղ փոփոխություններից մեկը։

Լիխտենշտայնը ստեղծել է «Երփներանգ գլխարկով կինը» նկարը՝ ոգեշնչվելով տարբեր աղբյուրներից, ներառյալ կոմերցիոն նկարազարդումները, զավեշտական պատկերները և մոդեռնիստական գլուխգործոցները։ Գլուխգործոցները ներկայացնում էին այն, ինչը կարելի էր անվանել արվեստի «կանոն» և համարվում էր «բարձր արվեստ», մինչդեռ ստեղծագործության մեջ ներառված «ցածր արվեստը» կարող էր պարունակել կոմիքսների տարրեր։ Լիխտենշտեյնի նկարչության վրա ազդած «գլուխգործոցները» ներառում էին այնպիսի վարպետների գործեր, ինչպիսիք են Սեզանը, Մոնդրիանը և Պիկասոն։ Ինքը՝ Լիխտենշտայնը, նույն 1960-ականներին նշել է, որ այն բաները, որոնք նա, ըստ երեույթին, ծաղրել է, իրականում իր հիացմունքի առարկան էին։ «Երփներանգ գլխարկով կինը» Պիկասոյի չորս տարատեսակություններից մեկն է, որը ստեղծվել է Լիխտենշտայնի կողմից 1962 և 1963 թվականներին։

Ստեղծում
--------

Լիխտենշտայնը աշխատում էր՝ ստեղծելով Պիկասոյի վերարտադրության հիման վրա փոքր մասշտաբի գծագրական նկարներ։ Դրանից հետո նա նախագծել է այն կտավի վրա` օգտագործելով նախագծված ուրվագծային նկարը որպես ձևանմուշ։ Նկարիչը միտումնավոր խուսափել է բուն վերարտադրությունը նախագծելու ավելի թեթև տարբերակից։ Արվեստաբան Մայքլ Ֆիցջերալդի խոսքով՝ դա արվել է այն պատճառով, որ նա ցանկանում էր «հավատարիմ մնալ իր նկարչական կարգապահությանը»։ Լիխտենշտայնը վերարտադրությունը ամրացրել է իր արհեստանոցի պատին՝ նկարի կողքին, երբ աշխատում էր դրա վրա։ Նկարչի անավարտ նկարը կարելի է տեսնել Լիխտենշտայնի մասին հոդվածում, որը ժամանակին հայտնվել էր «Life» ամսագրում։ Այս վկայությունը «Երփներանգ գլխարկով կինը» նկարը դարձնում է «նրա՝ Պիկասոյի վարիացիաներից առավել հիմնովին փաստագրվածը»։

Ռեկորդ աճուրդում
----------------

2013 թվականի մայիսի 15-ին «Երփներանգ գլխարկով կինը» Քրիստիսում վաճառվել է 56,1 միլիոն դոլարով՝ ներառյալ հոնորարները։ Այն ձեռք է բերել ոսկերիչ Լոուրենս Գրաֆը։ Գրաֆը, որի 75-ամյակը լրանում էր նույն թվականի հունիսի 13-ին, գերազանցել է մյուս երեք դիմորդներին՝ Լիխտենշտայնի աշխատանքի համար առաջարկելով 50 միլիոն դոլար (ի սկզբանե կանխատեսվում էր, որ գինը կգերազանցի 30 միլիոն դոլարը), ինչը, հաշվի առնելով աճուրդի վճարները, վերջում կազմել է 56,1 միլիոն դոլար։ Վաճառքը համընկել է Լիխտենշտայնի աշխատանքների հետահայացի հետ, որն անցկացվում էր Թեյթ Մոդեռնում։ Դա նկարչի պատմության մեջ ամենամեծն էր, անցկացվել է նաև Չիկագոյի Արվեստի ինստիտուտում, Վաշինգտոնի Արվեստի ազգային պատկերասրահում  և Փարիզի Պոմպիդու կենտրոնում։

«Երփներանգ գլխարկով կինը» գերազանցել է Լիխտենշտայնի աշխատանքների նախորդ ռեկորդը, որը սահմանվել էր 2012 թվականի մայիսի 9-ին Սոթբիսում՝ «Քնած աղջկա» 44,8 միլիոն դոլարով վաճառքի արդյունքում։

Ծանոթագրություններ
------------------

1. 1 2 3  «RELEASE: Roy Lichtenstein's Woman with Flowered Hat». Кристис. 10 апреля 2013. Արխիվացված օրիգինալից 2013 թ․ հունիսի 9-ին. Վերցված է 8 сентября 2019-ին.
2. 1 2  Pavia, Will (16 мая 2013). «The King of Diamonds comes up trumps in auction». *The Times*. London, United Kingdom. ISSN 0140-0460. Վերցված է 8 сентября 2019-ին.
3. 1 2  Vogel, Carol (2013 թ․ մայիսի 16). «Christie's Contemporary Art Auction Sets Record at $495 Million». *The New York Times*. Վերցված է 8 сентября 2019-ին.
4. 1 2  «Basquiat Painting, 'Dustheads,' Fetches Record $48.8 Million At Christie's Auction In New York (PHOTO)». *HuffPost*. 2013 թ․ մայիսի 16. Վերցված է 8 сентября 2019-ին.
5. ↑  «Under the hammer: record art auctions». *GlobalPost*. Франс-Пресс. 2013 թ․ մայիսի 16. Արխիվացված է օրիգինալից 2016 թ․ մարտի 7-ին. Վերցված է 4 декабря 2020-ին.
6. 1 2  Fitzgerald, Michael, *Picasso and American Art*, Whitney Museum of American Art with Yale University Press, 2007, pp.253-4.
7. ↑  Melikian, Souren (2013 թ․ մայիսի 16). «Contemporary Art Frenzy». *The New York Times*. Վերցված է 8 сентября 2019-ին.
8. 1 2  «Christie's to offer a Pop Art masterpiece: Roy Lichtenstein's Woman with Flowered Hat». *ArtDaily*. Վերցված է 8 сентября 2019-ին.
9. ↑  Kirkova, Deni (2013 թ․ փետրվարի 19). «Pop goes the Tate! Iconic works of Roy Lichtenstein brought together for exciting new exhibition at the Tate Modern». *Daily Mail*. Վերցված է 8 сентября 2019-ին.
10. ↑  «'Roy Lichtenstein: A Retrospective' Debuts At The Art Institute of Chicago (PHOTOS)». *HuffPost*. 2012 թ․ մայիսի 22. Վերցված է 8 сентября 2019-ին.
11. ↑  «Contemporary Art Evening Auction: New York - 09 May 2012 07:00 PM - N08853». Սոթբիս. Արխիվացված է օրիգինալից 2015 թ․ սեպտեմբերի 24-ին. Վերցված է 2012 թ․ մայիսի 10-ին.
12. ↑  Melikian, Souren (2012 թ․ մայիսի 12). «Disconnect in the Art Market». *The New York Times*. Վերցված է 8 сентября 2019-ին.

Արտաքին հղումներ
----------------

* Մամլո թողարկում Archived 2013-11-11 at the Wayback Machine. Քրիստիս աճուրդում
* Նկարը Լիխտենշտայնի հիմնադրամի կայքում Archived 2017-09-30 at the Wayback Machine.